Accesul la concerte s-ar putea face pe baza adeverinței de vaccinare sau cu test COVID-19. Organizator Untold: Nu va mai fi nevoie de limitarea numărului participanților.
Ești vaccinat? Ai liber la concert! România se grăbește să deschidă industria de show. Accesul la evenimente pe baza de certificat de vaccin nu este departe.
Vaccinat. Sau cu test anticovid. Sau cu adeverință de vindecat de covid. Sunt tre posibilități care să-ți asigure intrarea la concert în vara, alături de biletul de acces.Ministrul Culturii, Bogdan Gheorghiu, cere asta după ce a văzut că Olanda și Marea Britanie reîncep businessul de entertainment.Gheorghiu propune și eliminarea limitei numărului de spectatori la evenimente dacă oamenii vor fi testați anti COVID.Industria spectacolelor din România a angajat 136.000 de oameni și a produs 120 de milioane de euro în 2019."Aceeași propunere am avut-o și eu. Există soluții să reluăm evenimentele în acest an. Vaccinarea, dovada anticorpilor sunt modalități prin care putem să ne reluăm activitatea. Nici nu va mai fi nevoie se limitare a participanților, pentru că nu mai există riscul de răspândire. Mă bucur că ministrul Culturii a înțeles nevoia acestei industrii. E important ca și ceilalți miniștri să înțeleagă", a spus, la emisiunea ȘTIU, difuzată de Aleph News, creatorul Untold si Neversea, Edy Chereji.